En personskade er den skade der påføres en persons legeme, og kan i visse tilfælde være skade på personens mentale helbred.
Personskade, der forvoldes af motorkøretøjer (biler, motorcykler, knallerter etc.) f.eks. ved sammenstød, erstattes som altovervejende hovedregel fuldt ud – uanset egen skyld. Det er kun, hvis den skadelidte har udvist kvalificeret grov egen skyld, at nedsættelse og eventuelt bortfald af erstatningen kan komme på tale.
Skader på en persons omdømme er normalt ikke personskade, og skader på dyr, anses for at være en tingskade.